Tervetuloa Sanan helmiä -ohjelmaan.
Nimeni on Miisu Piipari, ja tänään käsittelemme aihetta Rauhanruhtinas.
Mennään taas heti herkulliseen raamatunkohtaan, Jes. 9:5.
Otetaan heti putkeen toinen raamatunkohta, Joh. 17:26.
Jeesus tuli siis tekemään tunnetuksi Isän ja Hänen rakkautensa, -
joten tästä voimme myös päätellä, että nimi Rauhanruhtinas -
on jotain sellaista, mitä Jeesus on. Se on Hänen nimensä, -
mutta rauha on jotain, mitä Isä kantaa, koska Jeesus näytti meille Isän.
Ef. 2:14 sanoo myös Jumalasta: "Sillä hän on meidän rauhamme..."
Käsitellään vähän Tuomarien kirjan kertomusta Gideonista.
Näemme, että Gideon pelästyi, kun Herran enkeli ilmestyi hänelle -
ja hän kohtasi rauhan Jumalan. Tuomarien kirja 6, jakeet 22―24.
Aamen. Tämä Rauhanruhtinas, shalom, tarkoittaa täydellisyyttä, -
vakautta, sekä fyysistä että taloudellista hyvinvointia, -
rauhaa sodasta, erityisesti ihmisen ja Jumalan välistä rauhaa -
ja toisten ihmisten välistä rauhaa.
Eli käsite shalom viittaa hyvinvointiin, turvallisuuteen ja onnellisuuteen -
ja on hyvin laaja ja kokonaisvaltainen.
Se tarkoittaa rauhaa koko elämällemme, ihan kaikille alueille.
Se tarkoittaa rauhaa myös eri elämänvaiheisiin, -
koska Jumala otti itselleen tämän nimen Jehova Shalom.
Ja koska Jumala kulkee kanssamme läpi koko elämämme, -
niin Hänen rauhansakin kulkee läpi meidän elämämme eri vaiheissa.
Tällaisessa rauhassa, jonka Jumala tuo, me voimme kasvaa sen -
ja Jumalan tuntemisessa kuuliaisuuden ja luottamuksen kautta.
Jumalan tuntemiseen liittyy myös se, että mitä enemmän -
opit tuntemaan Jumalaa, sitä syvempi rauha kasvaa sisimpääsi.
Jos kaipaat rauhaa elämääsi, tutustu Jumalaasi ja tee, mitä Hän pyytää, -
rakastu Häneen yhä uudestaan, koska Hän ensin rakastaa sinua.
Jumalan rauha kasvaa sinuun joka askeleella.
Tarkastellaan vähän, millaisia voimavaikutuksia tällä rauhalla on -
ja mitä hyvää hedelmää se tuottaa. Jakeesta Ef. 2:14 huomaamme, -
että rauha poistaa eripuraa ja vihollisuutta ihmisten väliltä.
Näemme siis, että Jumala todella on meidän rauhamme. Siellä lukee: -
Jumalan rauha todella purkaa eripuraa ja vihollisuutta ihmisten väliltä.
Katsotaan, mitä rauha tekee jakeen Joh. 14:27 mukaan.
Tästä nähdään, että rauha poistaa murheen ja pelon.
Olemme huomanneet, että rauha poistaa eripuran ja vihollisuuden -
ja että rauha poistaa murheen ja pelon. Ajatelkaa.
Itse asiassa tässä käytetty kreikan sana eirene, joka tarkoittaa rauhaa, -
tarkoittaa mm. rauhaa, lepoa, hiljaisuutta ja kristinuskossa -
sielun rauhallista tilaa, joka on taattu pelastuksesta Kristuksen kautta.
Katsotaan, mitä vielä se tekee. Fil. 4:7 -
Eli kun Jumala antaa sisimpäämme rauhan, -
huomiomme kiinnittyy ihmisistä Jumalaan.
Emme enää etsi tarpeidemme täyttymistä muista ihmisistä, -
vaan Jumalasta. Se, mitä Hän antaa, riittää sielumme sisäisiin tarpeisiin.
Ja vielä yksi voimavaikutus. Jumalan antama rauha on jotain todella syvää.
Se vapauttaa meitä näkemään olosuhteet juuri niin kuin ne ovat.
Se auttaa meitä näkemään yli haavoittuneen sielun, -
jonka kautta tulevat Jumalan viestit vääristyvät helposti.
Kun saamme parantua ja eheytyä, näemme kirkkaammin ja selkeämmin.
Jos haluat kuulla Jumalaa paremmin, anna Hänen parantaa ja eheyttää.
Lisäksi Jumalan antama rauha vapauttaa ilmestykseen Jumalasta, -
Hänen voimastaan ja toimintamahdollisuuksistaan.
Usein olen mennyt Isäni eteen, jos olen pelännyt jotain, mitä tahansa.
Korona-aikaan katsottiin paljon uutisia.
Kun menin Jumalan eteen ja sanoin, että minua pelottaa, -
Jumala toi aina rauhan tilalle. Pelko lähti pois ja rauha tuli tilalle.
Silloin pystyin katsomaan olosuhteita rauhallisemmin, -
mitä voin tehdä ja mitä en, Jumalan viisaudella, tietenkin.
Silloin pystymme toimimaan levollisesti uskon hengessä.
Mietipä Daavidia ja Goljatia. Mitä mahdollisuuksia -
teini-ikäisellä Daavidilla oli kaksi- tai kolmemetristä Goljatia vastaan?
Mietipä tätä. Valtava jättiläinen ja pieni poikanen, -
mutta Daavidin oli täyttänyt syvä Jumalan rauha, johon kuului lepo -
ja uskon tuoma todistus siitä, ettei ole hätää, tämä peli me voitetaan.
Jumalan rauha auttaa meitä myös kestämään äkillisiä vaikeita tilanteita.
Tällaisia ovat esimerkiksi läheisten kuolemat ja äkilliset elämänmuutokset.
Se syvä rauha tuo tilanteisiin levon ja kyvyn luottaa Jumalaan.
Olette varmaan kuulleet syöpä- sairaista, joilla on vakava diagnoosi -
ja joita Jumala on täyttänyt rauhalla, vaikka läheiset ovat hädissään.
Omana esimerkkinä voin kertoa äitini äkillisestä kuolemasta 2 vuotta sitten.
Hän oli toki sairas, muttei kuollut mihinkään niistä taudeista, -
joiden oli ajateltu saattavan aiheuttaa kuoleman.
Hän kuoli äkillisesti johonkin muuhun. Se oli yllättävää, -
ja siitä tuli todella voimakas ikävä ja surureaktio, -
mutta kun itkin Jumalalle, Hän vuodatti sydämeeni rauhan.
Se oli todella ihanaa ja auttoi minua toimimaan niissä tilanteissa -
ja selvittämään äidin kuolinpesän asioita.
Jumalan rauha auttaa sinua myös kestämään stressaavat tilanteet -
kuten työpaineet, aikataulut, ihmissuhteet, kriisit työpaikalla, -
pelot, ahdistukset ja niin edelleen.
Tähän me tarvitaan Pyhää Henkeä, läheistä suhdetta Jumalaan ja sitä, -
että menemme Hänen hoidettavikseen.
Passion Translation -käännös sanoo Johanneksen luvussa 15 -
ihanasti jotenkin näin: "Antakaa Jumalan hoitaa sydäntänne, -
niin kuin minäkin annan Hänen hoitaa." Jeesus itse sanoo näin.
Lisäksi Jumalan rauha tuo meidän sisimpäämme levon.
Tiedätkö, että Jumalan antama lepo elvyttää ihmisen sielun, -
sekä meidän sisäisen että ulkoisen minämme?
Tämän voimme nähdä Psalmista 23. Luen sen Amplified Classicin mukaan.
"Hän saa minut lepäämään..." Huomaa, että se on Jumalan työ.
"Hän saa minut lepäämään tuoreille, herkille, vihreille laitumille; -
hän johdattaa minut tyynien ja levollisten vesien ääreen.
Hän virkistää ja elvyttää elämäni (minut itseni); -
Hän johtaa minua vanhurskauden poluilla -
oikeamielisyyteen ja oikeaan paikkaan Hänen kanssaan", Jeesuksen lähelle.
"...ei siksi, että ansaitsisin sen, vaan Hänen nimensä tähden."
Tässä Psalmissa kuljetaan Jeesuksen vierellä joka hetki.
Silloin näin tapahtuu. Alamme elpyä, ja sen voimavaikutuksena -
meihin tulee sisäinen lepo, joka elvyttää meitä sisäisesti ja ulkoisesti.
Pelkkä Jeesuksen vierellä kulkeminen saa ihmeellisiä asioita aikaan.
Ehkä muistat, että jakeessa Luuk. 24:32 opetuslapset kulkivat -
ylösnousseen Jeesuksen vierellä, mutta eivät tunnistaneet Häntä.
He olivat innoissaan tajuttuaan vihdoin, että siinä oli Jeesus.
"Eikö sydämemme meissä ollut palava?" Jotain tapahtuu meissä, -
kun Jeesus vain on lähellämme. Me virkistymme -
ja meihin tulee Jumalan tulta, paloa, iloa ja riemua, jota Hän haluaa antaa.
Jos ajattelet vielä Psalmia 23, Jeesus on minun Paimeneni.
Hän tietää parhaat paikat, minne viedä lampaat syömään.
Hän tietää myös parhaat lepopaikat, jotka ovat turvallisia ja suojaisia.
Juuri siksi olisi hyvä, jos kuuntelemme Häntä ja kuljemme Hänen kanssaan.
Eli lepo tulee rauhan voimavaikutuksesta.
Kun sydämesi on saanut rauhan, lepo mahtuu sinne sisään, eikö vain?
Kohtaaminen Jeesuksen kanssa ja siinä viipyminen tuo rauhan, -
ja sitten saat kasvaa siinä levossa.
Siitä tulee Jumalan äänen kuuleminen, ja päätösten teko Hänen kanssaan -
on aivan muuta kuin päättää asioista stressaantuneena -
omassa mielessään ja viisaudellaan. Sananlaskuissa sanotaan: -
"Älä turvaudu omaan viisauteen, vaan turvaudu Jumalaan."
Monen tällaisen hetken jälkeen, kun Jeesus taas nousi ja aloitti työnsä, -
kun Hän oli mennyt syrjään lepäämään Isänsä kanssa, -
näemme, millainen rauha Jeesuksella oli mm. Getsemanessa.
Kun Hän vaihtoi tuskan ja ahdistuksen Jumalan rauhaan sisimmässään, -
Raamatussa tapahtui usein suuria ihmeitä, esim. ruokaihmeet, -
kuuron ja mykän hengen pois ajaminen, opetuslasten valinta, -
kanaanilaisnaisen tyttären sekä halvaantuneen miehen paraneminen.
Kaikkia näitä edelsi se, että Jeesus oli ollut rauhoittumassa -
ja ottamassa vastaan taivaallisen Isänsä läsnäoloa, rakkautta ja neuvoja.
Jeesus on siis Rauhanruhtinas.
Hän on rauha, lepo ja meille todellinen levon paikka.
Näitä levollisia hetkiä haluan siunata ja tarjota sinullekin, -
mahdollisuutta olla Jeesuksen lähellä.
Mene Hänen luokseen ja nauti rauhasta ja levosta. Aamen.
Voit auttaa meitä rukouksin -
tai antaa taloudellista tukea näiden ohjelmien tekemiseen.
Näet nyt ruudussa erilaisia tapoja auttaa.
Siellä on tukipuhelinnumero, johon voit kohdistaa tukesi, -
tai pankkitilin numero ja viite, jota kannattaa käyttää, -
jotta tukesi kohdistuu juuri tähän ohjelmasarjaan.
Siellä on myös mahdollisuus tukea tekstiviestillä tai netin kautta.
Haluan siunata kaikki kylvösi, niin rukoukset kuin taloudellisen avun -
ja kiittää siitä, että autat Jumalaa rakastamaan eteenpäin. Ole siunattu.
Tekstitys: Anni Lähteenmäki